b'\n_START_ARTICLE_\nPunakha\n_START_SECTION_\nHistoria\n_START_PARAGRAPH_\nBhutanin perustajan Shabdrung Ngawang Namgyalin vuonna 1637 perustama Punakha oli maan talvip\xc3\xa4\xc3\xa4kaupunki vuoteen 1955, jolloin Thimphusta tuli ymp\xc3\xa4rivuotinen p\xc3\xa4\xc3\xa4kaupunki. Vuonna 1638 valmistunut dzong sai nimekseen Druk Pungthang Dechen Phodrang eli Suuren onnellisuuden palatsi; se on edelleen Bhutanin munkiston talviasunto._NEWLINE_Shabdrung Ngawang Namgyal hallitsi maata Punakha dzongista k\xc3\xa4sin kuolemaansa asti vuonna 1651. V\xc3\xa4ltt\xc3\xa4\xc3\xa4kseen poliittisen kaaoksen, h\xc3\xa4nen l\xc3\xa4himm\xc3\xa4t neuvonantajansa salasivat Shabdrungin kuoleman seuraavat 54 vuotta._NEWLINE_H\xc3\xa4nen ruumistaan s\xc3\xa4ilytet\xc3\xa4\xc3\xa4n Punakha dzongin pyh\xc3\xa4ss\xc3\xa4 sisimm\xc3\xa4ss\xc3\xa4 kammiossa kahden korkea-arvoisen laman p\xc3\xa4\xc3\xa4ttym\xc3\xa4tt\xc3\xb6m\xc3\xa4ss\xc3\xa4 vartiossa, joka on jatkunut h\xc3\xa4nen kuolemastaan asti. Teht\xc3\xa4v\xc3\xa4\xc3\xa4 pidet\xc3\xa4\xc3\xa4n yhten\xc3\xa4 kuningaskunnan pyhimmist\xc3\xa4, eik\xc3\xa4 edes maan kuninkaalla ole p\xc3\xa4\xc3\xa4sy\xc3\xa4 sisimp\xc3\xa4\xc3\xa4n kammioon._NEWLINE_Bhutanin ensimm\xc3\xa4inen perint\xc3\xb6kuningas Ugyen Wangchuck kruunattiin Punakhassa 17. joulukuuta 1907.'